முதலாம் சிக்ஸ்துஸ் (திருத்தந்தை)
{{Infobox Christian leader | type = Pope
 |English name=புனித முதலாம் சிக்ஸ்துஸ்&lt;br/&gt;Saint Sixtus I
 |image=7-St.Sixtus_I.jpg
 |title=7ஆம் திருத்தந்தை
 |birth_name=சிக்ஸ்துஸ்
 |term_start=கிபி 117 (அ) 119
 |term_end=கிபி 126 (அ) 128
 |predecessor=[[முதலாம் அலெக்சாண்டர் (திருத்தந்தை)|முதலாம் அலெக்சாண்டர்]]
 |successor=[[டெலஸ்ஃபோருஸ் (திருத்தந்தை)|டெலஸ்ஃபோருஸ்]]
 |birth_date=கிபி 42
 |birth_place=[[உரோமை]], [[இத்தாலியா]]
 |dead=dead|death_date=கிபி 126 (அ) 128
 |death_place=[[உரோமை]], [[இத்தாலியா]]
 |feast_day=ஏப்பிரல் 6
 |saint_title = மறைச்சாட்சி
 |other=சிக்ஸ்துஸ்
 }}
 '''புனித முதலாம் சிக்ஸ்துஸ்''' (''Pope Saint Sixtus I'') என்னும் திருத்தந்தை உரோமை ஆயராக கி.பி. 117 (அ) 119இலிருந்து 126 (அ) 128 வரை பணியாற்றினார்&lt;ref&gt;[http://en.wikipedia.org/wiki/Sixtus_I முதலாம் சிக்ஸ்துஸ்]&lt;/ref&gt;. அவருக்கு முன் பதவியிலிருந்தவர் [[முதலாம் அலெக்சாண்டர் (திருத்தந்தை)|புனித முதலாம் அலெக்சாண்டர்]] என்பவர்; அவருக்குப் பின் பதவி ஏற்றவர் [[டெலஸ்ஃபோருஸ்]] என்பவர். மிகப்பழைய ஏடுகளில் &quot;சிக்ஸ்துஸ்&quot; என்னும் பெயர்கொண்ட முதல் மூன்று திருத்தந்தையர்களின் பெயர்களும் &quot;Xystus&quot; என்று எழுதப்பட்டுள்ளன.
 
 *சிக்ஸ்துஸ் என்னும் பெயர் ({{lang-grc|Xystos}}; {{lang-la|S(e)xtus}}) இலத்தீனில் &quot;ஆறாமவர்&quot; என்றும் கிரேக்கத்தில் &quot;இணைக்கப்பட்டவர்&quot; என்றும் பொருள்படும்.
 
 &quot;திருத்தந்தையர் ஆண்டுக் குறிப்பு&quot;  (Annuario Pontificio) (2003) என்னும் ஏட்டின்படி, முதலாம் சிக்ஸ்துஸ் உரோமையைச் சார்ந்தவர். அவரது ஆட்சிக்காலம் கி.பி. 117இலிருந்து 126 வரை, அல்லது 119இலிருந்து 128 வரை ஆகும்.
 
 &quot;லிபேரியக் குறிப்பேடு&quot; (Liberian Catalogue) தரும் தகவல்படி, முதலாம் சிக்ஸ்துஸ் ஹேட்ரியன் மன்னன் காலத்தில் 117-126 ஆண்டுக்காலத்தில் பதவியிலிருந்தார்.
 
 ==யூசேபியஸ் தரும் தகவல்==
 
 கி.பி. 3-4 நூற்றாண்டுகளில் வாழ்ந்த யூசேபியஸ் என்னும் கிறித்தவ வரலாற்றாசிரியர் இரு வேறான மூல நூல்களைப் பயன்படுத்தி, திருத்தந்தை சிக்ஸ்துஸ் 114-124 ஆண்டுகளில் பணிசெய்தார் என்று &quot;குறிப்பேடு&quot; (Chronicon) என்னும் நூலிலும், 114-128 ஆண்டுகளில் பணிசெய்தார் என்று &quot;திருச்சபை வரலாறு&quot; (Historia Ecclesiastica) என்னும் நூலிலும் கூறுகிறார்.
 
 ஆண்டுகளைக் குறிப்பதில் சிறுசிறு வேறுபாடுகள் இருந்தாலும், எல்லா ஆசிரியர்களும் திருத்தந்தை சிக்ஸ்துஸ் ஏறக்குறைய 10 ஆண்டுகள் பதவி வகித்தார் என்று தெளிவாகக் கூறுகின்றனர்.
 
 ==ஆற்றிய பணிகள்==
 
 &quot;திருத்தந்தையர் நூல்&quot; (Liber Pontificalis) என்னும் பண்டைய ஏட்டின்படி, முதலாம் சிக்ஸ்துஸ் கீழ்வரும் பணிகளை ஆற்றினார்:
 *கோவில் வழிபாட்டிற்குப் பயன்படும் கலன்களைத் திருப்பணியில் ஈடுபடும் திருப்பணியாளர் தவிர வேறு யாரும் தொடலாகாது என்று சட்டம் இயற்றினார்.
 *திருத்தந்தையால் உரோமைக்கு எந்த ஆயராவது அழைக்கப்பட்டால், அவர் தம் மறைமாவட்டத்திற்குத் திரும்பிச் செல்லும்போது திருத்தந்தையின் அனுமதிப் பத்திரம் பெற்றிருக்க வேண்டும் என்று சட்டம் வகுத்தார்.
 *திருப்பலியில் புகழுரைக்குப் பின் &quot;தூயவர்&quot; என்னும் உரைக்கூற்றைக் குருவும் மக்களோடு சேர்ந்து சொல்ல வேண்டும் என்று விதித்தார்.
 
 ==திருப்பலியில் நினைவுகூரப்படும் &quot;சிக்ஸ்துஸ்&quot;==
 
 உரோமை வழிபாட்டு முறையில் திருப்பலியின்போது நினைவுகூரப்படும் &quot;சிக்ஸ்துஸ்&quot; இவரல்ல; அவர் &quot;இரண்டாம் சிக்ஸ்துஸ்&quot; ஆவார்.
 
 முதலாம் சிக்ஸ்துசின் திருவிழா ஏப்பிரல் 6ஆம் நாள் கொண்டாடப்படுகிறது.
 
 ==ஆதாரங்கள்==
 {{reflist}}
 
 ==வெளி இணைப்புகள்==
 {{commons category|Sixtus I|Pope Sixtus I}}
 ==விக்கிமேற்கோள்: இணைப்பு==
 
 [http://en.wikiquote.org/wiki/Pope_Sixtus_I முதலாம் சிக்ஸ்துஸ் - மேற்கோள்கள்]
 {{s-start}}
 {{s-rel|ca}}
 {{s-bef|before=[[முதலாம் அலெக்சாண்டர் (திருத்தந்தை)|முதலாம் அலெக்சாண்டர்]]}}
 {{s-ttl|title=[[உரோமை ஆயர்]] &lt;br/&gt;[[திருத்தந்தை]]|years=115&amp;ndash;125}}
 {{s-aft|after=[[டெலஸ்ஃபோருஸ் (திருத்தந்தை)|டெலஸ்ஃபோருஸ்]]}}
 {{s-end}}
 {{திருத்தந்தையர்}}
 
 [[பகுப்பு:இத்தாலிய திருத்தந்தையர்கள்]]
 [[பகுப்பு:இத்தாலியின் கிறித்தவப் புனிதர்கள்]]
 [[பகுப்பு:124 இறப்புகள்]]